text: Ще се строи втори технологичен парк
  Начало » Общини » Ще се строи втори технологичен парк
  04.09.2019 10:00 2322
  Монтана се готви да изгради втора промишлена зона. Капацитетът на технологичния парк, направен преди години с евросредства, вече е запълнен. Там има новопостроен завод и три търговско-сервизни агроцентъра. Инвестициите са от Швейцария, Австрия, Холандия и България. В икономиката на града има и испански инвестиции.
  Новият техпарк ще е извън града в посока към Враца, недалеч от регионалното депо за твърди битови отпадъци, каза кметът Живков.
  "Имаме необходимост от подобен парк. Първият, който е на изхода към Лом вече е изцяло запълнен. Тези зони са притегателно място за инвеститорите, защото разполагат с всички необходими комуникации", подчерта кметът.
  Територията на съществуващия технологичен парк е урбанизирана, с променен статут и това в значителна степен улеснява процесите по взимане на решение за закупуване, проектиране и строителство. Земята, която е общинска собственост, с решение на общинския съвет се предоставя за продажба на атрактивни цени с цел да бъдат привлечени инвеститори, които да разкрият работни места. Продажбите са реализирани на цени между 15 и 17 лв. на кв.м без ДДС.
  "Технологичен парк Монтана" предоставя допълнителни услуги по охрана, поддръжка, сметоизвозване. Досега търговското дружество е инвестирало в инфраструктурата на парка около 1 000 000 лева.
  Средствата са осигурени от дейността на парка и са акумулирани от продажбата на терените, които се влагат изцяло в облагородяването и изграждането на инфраструктурата. "Овергаз" пък е инвестирала в газификация на мрежата.
  Към момента на територията на парка работят над 100 души.
  Общинската власт полага всички усилия в града да идват инвеститори, а тези, които вече развиват своя бизнес тук, да работят спокойно. С дарения е възстановен ж.п. прелезът в индустриалната зона на Монтана. С пари, отпуснати целево от правителството в размер на 2.5 милиона лв., се ремонтира най-важната улица за бизнеса – "Индустриална". Тя е с дължина 3.5 километра и по нейното протежение се намират всички големи предприятие.
  В Монтана работят и произвеждат пет големи дружества, които са в топ 100 на най-добрите фирми у нас. Общият брой на работещите микро, малки и средни фирми е 2 200.
  Инж. Милчо Доцов: Мандатът ни беше най-добрият за хората в Берковица Уважаеми жители на община Берковица, В края на мандата представям пред Вас отчет за моята работа и на моя екип през 4-те години на мандат 2015-2019 г. Като генерален извод с чувство на удовлетворение ... 20.09.2019 12:00 333 0
  Над 12 милиона лв. вложила Берковица в инфраструктура за 4 години Над 12 милиона лева са вложени в над 80 инфраструктурни обекта в община Берковица по време на мандата на инж. Милчо Доцов. В ремонт и рехабилитация на улици са вложени 1.5 милиона лева, сочат данните ... 20.09.2019 10:00 441 0
  ОБЩИНИТЕ ОТБЛИЗО: Гостуваме в Берковица Днес гостуваме чрез традиционната ни рубрика "Общините отблизо" гостуваме в Берковица. Градът, дал вдъхновение на Вазов. Днес в него живеят 13 532 души, а населението на общината набр... 20.09.2019 08:00 373 0
  Мара Врачанка - Историята, легендата и песента* На 12 октомври във Враца ще се проведе ХХ Фестивал на старата градска песен "Мара Врачанка". Устойчивата традициция е поддържана през годините, но малцина знаят откъде идва историята, дала... 13.09.2019 19:00 537 0